
ΔΙΗΜΕΡΙΔΑ:

«ΤΟ ΘΕΑΤΡΟ ΞΑΝΑ-ΠΑΕΙ ΣΤΟ ΣΧΟΛΕΙΟ»

28-29 ΣΕΠΤΕΜΒΡΙΟΥ 2013
ΠΑΛΑΙΟ ΕΛΑΙΟΥΡΓΕΙΟ, ΕΛΕΥΣΙΝΑ
ΕΙΣΟΔΟΣ ΕΛΕΥΘΕΡΗ

ΣΥΜΜΜΕΤΕΧΟΥΝ ΟΙ ΘΙΑΣΟΙ – ΜΕΛΗ ΤΗΣ ASSITEJ:

ΕΙΚΑΣΤΙΚΟ ΘΕΑΤΡΟ ΚΟΥΚΛΑΣ «ΠΡΑΣΣΕΙΝ ΑΛΟΓΑ» www.prasinaloga.gr
ΘΕΑΤΡΟ ΑΕΡΟΠΛΟΙΟ http://www.aeroplio.gr 
ΘΕΑΤΡΟ ΤΗΣ ΗΜΕΡΑΣ http://www.theatro-imeras.gr  
ΘΕΑΤΡΟ ΤΗΣ ΚΟΥΚΛΑΣ http://www.greekpuppettheatre.gr
ΘΕΑΤΡΟ ΝΕΩΝ www.akademeia.gr & http://www.theatroneon.com 
ΘΕΑΤΡΟ ΤΟΥ ΠΑΠΟΥΤΣΙΟΥ http://www.theatropapoutsi.gr
ΜΑΓΙΚΕΣ ΣΒΟΥΡΕΣ http://www.magikessvoures.gr
ΦΙΓΟΥΡΕΣ ΚΑΙ ΚΟΥΚΛΕΣ http://www.fkt.gr 
ΣΥΜΜΕΤΕΧΟΥΝ ΟΙ ΦΟΡΕΙΣ:

ΠΑΝΕΛΛΗΝΙΟ ΔΙΚΤΥΟ ΓΙΑ ΤΟ ΘΕΑΤΡΟ ΣΤΗΝ ΕΚΠΑΙΔΕΥΣΗ http://www.theatroedu.gr 

ΠΑΝΕΛΛΗΝΙΟΣ ΣΥΛΛΟΓΟΣ ΘΕΑΤΡΟΛΟΓΩΝ http://www.pesyth.gr 
ΚΙΝΗΤΗΡΑΣ ΧΟΡΟΘΕΑΜΑ http://www.kinitiras.com
ΠΡΟΓΡΑΜΜΑ
	ΣΑΒΒΑΤΟ:

	10:00π.μ.– 10:30π.μ.
	Έναρξη έκθεσης περιπτέρων θιάσων - Εγγραφές

	10:30 π.μ.– 12:00μ.
	Ομιλίες – Συζήτηση με ομιλητές: Γ. Καμπάνης, εκπρόσωπος του Υπ. Παιδείας  , Δ. Σεϊτάνης, Τ. Σαρρής, Ν. Καμτσής

	11:00 π.μ.– 12:00μ.
	Εργαστήριο Δημιουργικής Κίνησης για παιδιά 3-6 ετών «Τα χρώματα σε κίνηση!» (ΘΕΑΤΡΟ ΝΕΩΝ)

	12:00 μ.– 12:15μ.μ.
	ΔΙΑΛΕΙΜΜΑ

	12:15μ.μ. – 2:00μ.μ.
	· Σεμινάριο Δημιουργικής Κίνησης για Εκπαιδευτικούς «Η ελευθερία γίνεται… Γιορτή!» (ΘΕΑΤΡΟ ΝΕΩΝ)
· Σεμινάριο Κατασκευής Θεατρικής Μάσκας για Εκπαιδευτικούς  (ΘΕΑΤΡΟ ΑΕΡΟΠΛΟΙΟ)

	12:15μ.μ. – 1:45μ.μ.
	Θεατρικό Εργαστήρι για παιδιά 7-10 ετών: - «Το καλό και το κακό κάνουνε παρέα» (ΜΑΓΙΚΕΣ ΣΒΟΥΡΕΣ)

	2:00 – 4:00 
	ΔΙΑΛΕΙΜΜΑ ΜΕΣΗΜΕΡΙΟΥ

	4:00μ.μ. – 5:00μ.μ.
	Παρουσίαση της δράσης ΕΚ ΠΛΗΞΗ με αποσπάσματα της παράστασης ΤΟ ΤΣΙΡΚΟ ΠΟΥ ΚΟΙΜΗΘΗΚΕ. Θα ακολουθήσει συζήτηση με την Α. Γύρα – Συμμετοχή ομάδας παιδιών ηλικίας 8-10 ετών (ΚΙΝΗΤΗΡΑΣ ΧΟΡΟΘΕΑΜΑ)

	5:15 μ.μ. – 7:45μ.μ.
	Θεατρικό Σεμινάριο για Εκπαιδευτικούς- «Η ανάπτυξη της ομαδικότητας στην τάξη μέσα από το θεατρικό παιχνίδι» (ΜΑΓΙΚΕΣ ΣΒΟΥΡΕΣ)

	5:15μ.μ. – 7:15μ.μ.
	Παρουσίαση παράστασης & συζήτηση – «Μαλαματένιος αργαλειός και φιλντισένιο χτένι» της Μαρίας Παπαλέξη (ΘΕΑΤΡΟ ΤΟΥ ΠΑΠΟΥΤΣΙΟΥ ΠΑΝΩ ΣΤΟ ΔΕΝΤΡΟ)

	8:00μ.μ..
	Κλείσιμο έκθεσης περιπτέρων θιάσων 

	ΚΥΡΙΑΚΗ:

	10:00π.μ.– 10:30π.μ.
	Έναρξη έκθεσης περιπτέρων θιάσων 

	10:30 μ.μ.– 1:40μ.μ.
	Παράσταση «Διαφυγές… από κάθε εξάρτηση» από το  Πανελλήνιο Δίκτυο για το Θέατρο στην Εκπαίδευση – Συζήτηση – Συμμετοχή ομάδας μαθητών Λυκείου

	10:30 μ.μ.– 1:50μ.μ.
	Σεμινάριο Εκπαιδευτικών «Ξανα- Ζώ ένα μύθο…» (Θέατρο της Ημέρας)

	12:00μ. – 1:20μ.μ.
	Εργαστήρι Παιδιών Νηπιαγωγείου & Δημοτικού  «Μύθε, μύθε είσαι εδώ;» …» (Θέατρο της Ημέρας)

- Παρακολούθηση ή και συμμετοχή από τους Εκπαιδευτικούς που συμμετείχαν στο προηγούμενο σεμινάριο (Θέατρο της Ημέρας)

	1:25μ.μ. – 1:55μ.μ.
	Συζήτηση, συμπεράσματα με τους εκπαιδευτικούς που συμμετείχαν στα Εργαστήρια  (Θέατρο της Ημέρας)

	1:40 μ.μ. ή 1:55μ.μ. (για τη δεύτερη ομάδα) -2:05μ.μ.
	ΔΙΑΛΕΙΜΜΑ

	2:05μ.μ. – 3:30μ.μ.
	Ομιλίες – Συζήτηση με ομιλητές: Β. Παπαδημητράκη, Δ. Βυθούλκας, Δ. Σεϊτάνης

	4:00μ.μ..
	Κλείσιμο έκθεσης περιπτέρων θιάσων 


ΘΑ ΔΟΘΕΙ ΒΕΒΑΙΩΣΗ ΣΥΜΜΕΤΟΧΗΣ
ΑΠΑΡΑΙΤΗΤΗ Η ΚΡΑΤΗΣΗ ΘΕΣΗΣ ΣΕ ΟΛΕΣ ΤΙΣ ΕΚΔΗΛΩΣΕΙΣ ΤΗΣ ΔΙΗΜΕΡΙΔΑΣ
Τηλ επικοινωνίας: 210-5565613-607, 210-5537100, fax: 210-5565617 www.aisxylia.gr, info@aisxylia.gr 
ΤΙΤΛΟΙ ΟΜΙΛΙΩΝ:

ΣΑΒΒΑΤΟ:

· Γ. Καμπάνης, Αντιδήμαρχος Πολιτιστικών Δ. Ελευσίνας: Χαιρετισμός
· Κα Σακοπούλου, Υπεύθυνη Τμήματος Αισθητικής Αγωγής - Εκπρόσωπος ΥΠΕΠΘ
· Δ. Σεϊτάνης, Ηθοποιός, Σκηνοθέτης, Θεατρικός Συγγραφέας, Πρόεδρος του Εθνικού Κέντρου Θεάτρου για Παιδιά και Νέους, Καλ/κός  Διευθυντής του Θεάτρου Νέων & του Πολιτιστικού Κέντρου «ΑΚΑΔΗΜΕΙΑ»: Εισαγωγή: Το Ελληνικό Κέντρο Θεάτρου για παιδιά & νέους (Ελληνική Assitej) – Το Θέατρο ξανα-πάει στο σχολείο 
· Τ. Σαρρής, Κουκλοπαίχτης, Ηθοποιός & Διευθυντής του Θεάτρου της Κούκλας  Συχνές παρανοήσεις σχετικές με την τέχνη του Κουκλοθέατρου
· Ν. Καμτσής, Σκηνοθέτης, Καλ/κός Διευθυντής Θεάτρου Αερόπλοιο Ποιος θα κλείσει το παράθυρο στον κόσμο & Προεδρία πάνελ
· Α. Γύρα, Χορογράφος,  Καλ/κή Διευθύντρια της Ομάδας Κινητήρας Χοροθέαμα και του Χώρου Κινητήρας Studio Το τσίρκο που κοιμήθηκε – Δράση ΕΚ-ΠΛΗΞΗ: Παρουσίαση αποσπασμάτων της παράστασης και συζήτηση για τη δράση.
ΚΥΡΙΑΚΗ:

· Δ. Βυθούλκας, Δ/ντής 2ου Γυμνασίου Αγ. Βαρβάρας
· Β. Παπαδημητράκη, Ηθοποιός, σκηνοθέτης, δημιουργός του Θεάτρου του Παπουτσιού πάνω στο δέντρο Παίζοντας θέατρο μέσα στο σχολείο - Όταν η δυσκολία γίνεται έμπνευση
· Δ. Σεϊτάνης, , Ηθοποιός, Σκηνοθέτης, Θεατρικός Συγγραφέας, Πρόεδρος του Εθνικού Κέντρου Θεάτρου για Παιδιά και Νέους, Καλ/κός  Διευθυντής του Θεάτρου Νέων & του Πολιτιστικού Κέντρου «ΑΚΑΔΗΜΕΙΑ»: Κλείσιμο - Συμπεράσματα
ΠΕΡΙΛΗΨΕΙΣ ΟΜΙΛΙΩΝ – ΕΡΓΑΣΤΗΡΙΩΝ - ΔΡΑΣΕΩΝ:

ΣΑΒΒΑΤΟ:

10:30μ.μ. – 12:00μ.: ΟΜΙΛΙΕΣ

Γ. Καμπάνης, Αντιδήμαρχος Πολιτιστικών Δ. Ελευσίνας: Χαιρετισμός
Δ. Σεϊτάνης, Σκηνοθέτης, Θεατρικός Συγγραφέας, Πρόεδρος του Ελληνικού Κέντρου Θεάτρου για Παιδιά και Νέους, Καλ/κός  Διευθυντής του Θεάτρου Νέων & του Πολιτιστικού Κέντρου «ΑΚΑΔΗΜΕΙΑ»: Εισαγωγή: Το Ελληνικό Κέντρο Θεάτρου για παιδιά & νέους (Ελληνική Assitej) – Το Θέατρο ξανα-πάει στο σχολείο & Προεδρία πάνελ

Πώς διαμορφώνεται το τοπίο στο χώρο του Θεάτρου για Παιδιά μετά το 2.000; 

Τα τελευταία χρόνια για πολλούς λόγους ξαναγεννήθηκε η ανάγκη το Θέατρο να ξανα-πάει στο Σχολείο. Όμως κάτω από ποιες συνθήκες; Πάλι μειώνοντας τα σκηνικά, τους φωτισμούς ή και ό,τι άλλο, σε ήδη στημένες παραστάσεις; Όχι βέβαια, αυτό το «μάθημα» έχει γίνει κατανοητό στους περισσότερους. Τότε με ποιο τρόπο; Ποια είναι η απάντηση της θεατρικής δημιουργίας σ’ αυτό το ερώτημα και τι μπορεί να κερδίσει ένα παιδί από μια παράσταση μέσα στο σχολείο; Μπορεί μια παράσταση σε μια σχολική αίθουσα να προσφέρει κάτι ξεχωριστό στο παιδί; 

Κα Σακοπούλου, Υπεύθυνη Τμήματος Αισθητικής Αγωγής ΥΠΕΠΘ
Τ. Σαρρής, Κουκλοπαίχτης, Ηθοποιός & Διευθυντής του Θεάτρου της Κούκλας  Συχνές παρανοήσεις σχετικές με την τέχνη του Κουκλοθέατρου
Στην χώρα μας με την όχι μεγάλη παράδοση του κουκλοθέατρου, εμφανίζονται συχνά σε διάφορες συναλλαγές παρανοήσεις που δημιουργούν προβλήματα κατανόησης της κουκλοθεατρικής δημιουργίας. Στις πιο συχνές από αυτές τις παρανοήσεις θα αναφερθεί ο ομιλητής Τάκης Σαρρής με την ιδιότητα  του κουκλοπαίχτη.

Ν. Καμτσής, Σκηνοθέτης, Καλ/κός Διευθυντής Θεάτρου Αερόπλοιο Ποιος θα κλείσει το παράθυρο στον κόσμο

Το παιδί μπαίνει σε ένα καινούργιο κόσμο. Ξένο και άγνωστο. Όχι απαραίτητα εχθρικό. Σίγουρα όμως άγνωστο.
Πώς θα τον ερμηνεύσει;
Τι εργαλεία έχει στη διάθεση του για να τον ερμηνεύσει;
Από πού τα παίρνει αυτά τα εργαλεία; Τα όποια εργαλεία;
Τα ερωτήματα είναι σημαντικά και θα καθορίσουν την κατεύθυνση που θα πάρει το άτομο σε όλη την υπόλοιπη ζωή του.
Το κράτος δεν είναι εχθρικό. Είναι ανεγκέφαλο, αγράμματο και άξεστο.
Δεν μπορείς να περιμένεις από ανθρώπους που πηγαίνουν σε ένα μουσείο μόνο για να κόψουν την κορδέλα των εγκαινίων να καταλαβαίνουν από ζωγραφική η γλυπτική. Δεν μπορείς να περιμένεις από ανθρώπους που πηγαίνουν στο θέατρο μόνο για να φωτογραφηθούν στην πρεμιέρα να ξέρουν από θέατρο.
Κατά συνέπεια δεν μπορούν να πλουτίσουν την καθημερινότητα του κόσμου με χρώματα και φαντασία. Άρα και τα προγράμματα που εκπονούν για το σχολείο και για τα παιδιά είναι στεγνά και σκελετωμένα.
Ο ρόλος πέφτει σε μας. Γονείς, εκπαιδευτικούς, παιδοψυχολόγους, παιδαγωγούς, ανθρώπους της τέχνης.
Σε μας που ερχόμαστε σε επαφή με τα παιδιά καθημερινά εκεί που υπάρχουν παιδιά. Όχι στα γραφεία με τις λάμπες φθορίου, αλλά στο σχολείο, στον παιδικό σταθμό, στο σπίτι, στους χώρους ψυχαγωγίας. Εκεί που τα παιδιά γελάνε, κλαίνε, μιλάνε, πεινάνε, εκφράζονται. 
Το παράθυρο αυτό προς τον κόσμο το κρατάμε ανοιχτό. 
Ποιός θα πάρει την ευθύνη να το κλείσει;
10:30μ.μ. – 2:00μ.μ.: ΕΡΓΑΣΤΗΡΙΑ

11:00π.μ. – 12:00μ.:

Εργαστήρι Δημιουργικής Κίνησης για παιδιά 3 – 6 ετών: «Τα χρώματα σε κίνηση …» (ΘΕΑΤΡΟ ΝΕΩΝ) (Ομάδα μέχρι 20 άτομα)
Εμψυχώτρια: Μάτα Μάρρα, χορεύτρια, χορογράφος, δασκάλα δημιουργικής Κίνησης & Σύγχρονου Χορού

Το φωτεινό κίτρινο αν ήταν κίνηση θα ήταν φωτεινή σαν ήλιος! Το δροσερό πράσινο αν ήταν κίνηση θα ήταν δροσερή σαν βλαστός που μέσα του κυλάει το νερό! Το σκοτεινό μαύρο αν ήταν κίνηση θα ήταν μυστηριώδης όπως η νύχτα! Ας αφήσουμε τα χρώματα να οδηγήσουν το σώμα μας  σε ότι δυναμικές, σχήματα, κινήσεις, μπορούμε να φανταστούμε!

Θα είναι αφιέρωμα στα χρώματα!!!
Ο βιωματικός χαρακτήρας του Εργαστηρίου επιβάλλει άνετα ρούχα και παπούτσια.
12:15μ.μ. – 2:00μ.μ.
Σεμινάριο Δημιουργικής Κίνησης σε Εκπαιδευτικούς: «Πώς η ελευθερία γίνεται… γιορτή!» -ΘΕΑΤΡΟ ΝΕΩΝ (Ομάδα μέχρι 25 άτομα)
Εμψυχώτρια: Μάτα Μάρρα, χορεύτρια, χορογράφος, δασκάλα δημιουργικής Κίνησης & Σύγχρονου Χορού

Το να ετοιμάζουμε μια σχολική γιορτή μαζί με τα παιδιά,μπορεί να είναι μια εμπειρία πολύ ευχάριστη για μας και για εκείνα, μια εμπειρία που να εμπλουτίσει τις γνώσεις τους, να κεντρίσει το ενδιαφέρον τους, να αναπτύξει την ομαδική εργασία και την συνεργασία, να δώσει την ευκαιρία σε όλα τα παιδιά να συμμετέχουν εξίσου μαι το καθένα με τον τρόπο του, να εμβαθύνει το αληθινό μήνυμα της κάθε επετείου, στην έννοια της ελευθερίας. 

Η εργασία με την έννοια της ελευθερίας ξεκινάει με έρευνα και ερωτήσεις( τι σημαίνει να έχω ελευθερία, αν την χάσω πως την ξανα-αποκτώ) και συνεχίζει με δομημένους αυτοχεδιασμούς, για να καταλήξει στην αισθητική και πρακτική προετοιμασία της παράστασης. Το υλικό όλο αντλήται από τα ίδια τα παιδιά ώστε η κάθε παράσταση να βασίζεται στις μνήμες, στις γνώσεις για τα γεγονότα , στις εμπειρίες, στις δημιουργίες του κάθε παιδιού και στην δυναμική της ομάδας.

Έτσι η σχολική παράσταση, δεν είναι ένα στεγνό θέαμα που εξυπηρετεί την ημερήσια ανάγκη του σχολείου για γιορτή. Είναι μια παράσταση συν-δημιουργημένη από τον-την εκπαιδευτικό και τα παιδιά, τα οποία έχουν εμπλακεί νοητικά, αισθητικά, συναισθηματικά και ψυχικά στην προετοιμασία της και που παρασύρουν και τους θεατές της σε μια αυθεντική και συγκινητική καλλιτεχνική εμπειρία. Η παράσταση γίνεται ο πιο άμεσος τρόπος να συναισθανθούμε όλοι, εκπαιδευτικοί, μαθητές-τριες και θεατές το αληθινό μήνυμα της επετείου.
Ο βιωματικός χαρακτήρας του Εργαστηρίου επιβάλλει άνετα ρούχα και παπούτσια.
12:15μ.μ. – 2:00μ.μ.

Σεμινάριο Εκπαιδευτικών:  «Κατασκευή Θεατρικής Κούκλας» – ΘΕΑΤΡΟ ΑΕΡΟΠΛΟΙΟ

Εμψυχώτρια:

Μίκα Πανάγου, Σκηνογράφος – Ενδυματολόγος, Καθηγήτρια Ιστορίας Κοστουμιού & Κατασκευλων Σχολή Βελουδάκη 

To workshop της μάσκας είναι ένα πλήρες σεμινάριο που ξεκινάει από το σημείο μηδέν της κατασκευής μιας μάσκας και φτάνει μέχρι την ολοκλήρωση της.
Οι συμμετέχοντες χρησιμοποιούν απλά υλικά και εργαλεία (Γυψόγαζα, νερό, ψαλίδι κλπ) προσιτά στη χρήση τους.
Σαν πρόπλασμα χρησιμοποιούν το πρόσωπο ενός άλλου "σπουδαστή" και αφού ολοκληρώσουν πάνω στο πρόσωπο του αφήνουν την μάσκα να στεγνώσει για λίγο.
Μετά οι ρόλοι αντιστρέφονται και κατασκευαστής γίνεται εκείνος που προηγουμένως ήταν καθισμένος και πρόσφερε το πρόσωπο του σαν "καλούπι".
Αφού η μάσκα ολοκληρωθεί και στεγνώσει μπορεί να χρησιμοποιηθεί (με προσοχή) ώστε οι συμμετέχοντες να μάθουν την χρήση και την λειτουργικότητα της καθώς και την εντύπωση που δίνει πάνω στη σκηνή.

To workshop γίνεται μέσα σε μια ευχάριστη ατμόσφαιρα, συνεργασίας και ακολουθεί μια μικρή εισήγηση. Η διευθύνων του σεμιναρίου είναι πάντα κοντά στους συμμετέχοντες για να τους δείξει, να τους καθοδηγήσει, η να τους διορθώσει ώστε η όλη διαδικασία να έχει και καλό αποτέλεσμα αλλά και η γνώση και εμπειρία να είναι ενδιαφέρουσα.
12:15μ.μ. – 1:45μ.μ.

Θεατρικό Εργαστήρι για παιδιά 7-10 ετών: - «Το καλό και το κακό κάνουνε παρέα» ΜΑΓΙΚΕΣ ΣΒΟΥΡΕΣ (Ομάδα μέχρι 15 άτομα)
Εμψυχώτριες: Δόμνα Ζαφειροπούλου, ηθοποιός
Μαρία Λαμπράκη, ηθοποιός
Τα παιδιά μέσα από ασκήσεις θεατρικού παιχνιδιού ορίζουν  από την αρχή τις έννοιες των θετικών και των αρνητικών ηρώων στο θέατρο και βρίσκουν τα σημεία συνάντησής τους και σύγκρουσης. 

Πώς ο χώρος , οι ήχοι , η φωνή , το σώμα , οι σχέσεις με τους άλλους, ο τρόπος που εκφέρεται ο λόγος , ο ρυθμός, κάνουν πιο καθαρά τα στοιχεία των ηρώων και πως αυτοί οι χαρακτήρες επιδρούν στην καθημερινότητα των παιδιών στο σχολείο. 
4:00μ.μ. – 5:00μ.μ. ΠΑΡΟΥΣΙΑΣΗ:

Α. Γύρα, Χορογράφος,  Καλ/κή Διευθύντρια της Ομάδας Κινητήρας Χοροθέαμα και του Χώρου Κινητήρας Studio Το τσίρκο που κοιμήθηκε – Δράση ΕΚ-ΠΛΗΞΗ: Παρουσίαση αποσπασμάτων της παράστασης και συζήτηση για τη δράση.
Η Αντιγόνη Γύρα θα αναφερθεί στην παράσταση Η πρωτοποριακή δράση ΕΚ ΠΛΗΞΗ της ομάδας Κινητήρας Χοροθέαμα και συγκεκριμένα στη διαδραστική παράσταση ΤΟ ΤΣΙΡΚΟ ΠΟΥ ΚΟΙΜΗΘΗΚΕ που παρουσιάζεται στα σχολεία. Πέρα από την απλή αναφορά θα γίνει παρουσίαση αποσπασμάτων με τη συμμετοχή ομάδας παιδιών και θα ακολουθήσει συζήτηση.

Οι έξι περφόρμερς-εμψυχωτές στήνουν μια διαφορετική παράσταση μέσα στο χώρο του κάθε σχολείου! Αναπάντεχες εκπλήξεις διαδέχονται η μια την άλλη . Ο χώρος γεμίζει χορό, ακροβατικά, θέατρο, χρώματα και μουσική.

Η Αντιγόνη Γύρα, ιδρύτρια της ομάδας Κινητήρας Χοροθέαμα, οραματίστηκε πριν από χρόνια το χοροθέαμα ως μέσο για την ψυχαγωγία και επαφή των παιδιών στις πρώτες σχολικές ηλικίες. 

Η δράση ΕΚ ΠΛΗΞΗ ξεκίνησε πέρσι με στόχο να ανατρέψει την καθημερινότητα και να ενισχύσει τη συλλογικότητα, τη συνεργασία και το «μαζί».

Είναι μια πρωτοβουλία που εμπλέκει τα παιδιά σε μια μορφή τέχνης που δε συνηθίζουν να παρακολουθούν, η οποία τους ανοίγει νέους δρόμους αντίληψης κι έκφρασης: το χοροθέατρο, το σύγχρονο χορό και το σωματικό θέατρο.

''Κάποτε ήταν μια πόλη που τσίρκο και θεατές ήταν ένα. Χρειάζονταν το ένα το άλλο και ζούσανε καλά και χαρούμενα. Ήταν φυσικά ένα τσίρκο χωρίς ζώα. Όμως εκεί δούλευε κι ένας υπνωτιστής, ο oποίος σκαρφίστηκε ένα σχέδιο που θα τον έκανε άρχοντα της πόλης και θα μπορούσε να τους ορίζει όλους. Υπνώτισε τους πάντες, έγινε δήμαρχος της πόλης και το τσίρκο διαλύθηκε''…

Οι 6 λέξεις-κλειδιά του έργου, τις οποίες ανακαλύπτουν τα παιδιά με ιδιαίτερο ενθουσιασμό και συγκίνηση στο τέλος της δράσης μας προκειμένου να «ξυπνήσουν και να ενώσουν ξανά το κοιμισμένο τσίρκο» είναι:

Δείτε το τρέιλερ μας: http://www.youtube.com/watch?v=6NlucuHigaw&feature=youtu.be
Περισσότερες πληροφορίες για τη δράση υπάρχουν στην ιστοσελίδα: www.ekplixi.com 
5:15μ.μ. – 7:45μ.μ. ΣΕΜΙΝΑΡΙΑ – ΕΡΓΑΣΤΗΡΙΑ - ΠΑΡΑΣΤΑΣΗ:

5:15 μ.μ. – 7:45μ.μ.: 
Θεατρικό Σεμινάριο για Εκπαιδευτικούς- «Η ανάπτυξη της ομαδικότητας στην τάξη μέσα από το θεατρικό παιχνίδι» -ΜΑΓΙΚΕΣ ΣΒΟΥΡΕΣ
Εμψυχώτριες: Δόμνα Ζαφειροπούλου, ηθοποιός
Μαρία Λαμπράκη, ηθοποιός
Στη συνάντηση- εργαστήρι με τους εκπαιδευτικούς, θα συζητήσουμε μαζί τους προβλήματα και θέματα στα οποία αναζητούν λύση μέσα στην τάξη, όσο αφορά κυρίως τις σχέσεις των παιδιών μέσα στην ομάδα και την ανάπτυξη τής ομαδικότητας σε όσο γίνεται μεγαλύτερο βαθμό.

Προτείνοντας σωματικές ασκήσεις και απλές δράσεις- παιχνίδια που μπορούν να πραγματοποιηθούν  μέσα στην τάξη , οδηγούμαστε μαζί με τους εκπαιδευτικούς , σε καινούριους άμεσους τρόπους επαφής με τα παιδιά. 

Στο εργαστήρι αυτό είναι χρήσιμο όσοι συμμετέχουν να φορούν μαλακά και άνετα ρούχα.  

5:15μ.μ. – 7:15μ.μ.:
Παρουσίαση παράστασης σε ομάδα παιδιών και εκπαιδευτικών & συζήτηση στο τέλος με τους εκπαιδευτικούς– «Μαλαματένιος αργαλειός και φιλντισένιο χτένι» της Μαρίας Παπαλέξη (ΘΕΑΤΡΟ ΤΟΥ ΠΑΠΟΥΤΣΙΟΥ ΠΑΝΩ ΣΤΟ ΔΕΝΤΡΟ)

Μια φορά κι έναν καιρό, ήρθε στον κόσμο ένα κοριτσάκι, όμορφο και χαριτωμένο. Την τρίτη νύχτα από τη γέννησή του, μπήκαν αθόρυβα στο δωμάτιο του μωρού οι τρεις Μοίρες... 
Στάθηκαν πάνω απ’ την κούνια του κι άρχισαν να λένε τα γραμμένα του. Πρώτη μίλησε η μεγαλύτερη, η Κλωθώ, που γνέθει το νήμα της ζωής μας: «Αυτό το κορίτσι θα έχει μυαλό που πατά στη γη και φαντασία που αγγίζει τον ουρανό. Θα μάθει την τέχνη του αργαλειού και θα υφαίνει τόσο όμορφα, όσο η Άνοιξη όταν στρώνει το χώμα λουλούδια». 
Έπειτα, μίλησε η μικρότερη, η Άτροπος: «Θα ζήσει πολλά χρόνια», είπε μόνο. Δεν της αρέσουν, βλέπετε, οι πολλές κουβέντες. 
Κι ύστερα μίλησε η μεσαία, η Λάχεση, που αποφασίζει τι θα λάχει στον καθένα μας: «Τα παιδικά της χρόνια θα κυλήσουν χαρούμενα. Τα νιάτα της θ’ ανθίσουν σαν τριαντάφυλλα. Θα παντρευτεί έναν πλούσιο νέο που θα την αγαπά. Θα τον ακολουθήσει στα ξένα. Αλλά»… Ποτέ δεν είναι καλό όταν η Λάχεση λέει «αλλά». «…Αλλά λίγο καιρό μετά το γάμο τους, ο άντρας της θα χάσει όλη του την περιουσία και θα ζήσουν στη φτώχεια»! 
Και μ’ αυτά τα λόγια, αέρας έγιναν οι Μοίρες και χάθηκαν… 
Με στημόνι αρχαίους ελληνικούς μύθους και λαϊκές αφηγήσεις... 
...με υφάδι παραδοσιακά τραγούδια του αργαλειού, νανουρίσματα και παιχνιδοτράγουδα... 

...το Θέατρο του παπουτσιού υφαίνει επί σκηνής την ιστορία της Ρηνιώς, μιας νεαρής υφάντρας...

Τα παιδιά παίζουν, διασκεδάζουν και γνωρίζουν με πρωτότυπο τρόπο την υφαντική τέχνη! 
Κείμενο:  Μαρία Παπαλέξη Σκηνοθεσία – Μουσική επιμέλεια: Βαλεντίνα Παπαδημητράκη Σκηνικά - Κοστούμια: Έμμα Μολλέ  Βοηθός σκηνογράφου: Ελίντα Κράγια  Μουσική διδασκαλία: Έλλη Βασιλάτου Φωτογραφίες: Στέλιος Τσίκας - Κατερίνα Αρβανίτη - Δημήτρης Μαόφης 
Ερμηνεία: Βαλεντίνα Παπαδημητράκη Λύρα, λαούτο, πνευστά, κρουστά: Αλέξανδρος Ιερωνυμίδης 

5:15 μ.μ. – 7:45μ.μ.: 

Εργαστήριο για εφήβους 13-18 ετών «Κοινωνικά status» -ΠΕΣΥΘ (Ομάδα μέχρι 20 άτομα)
Εμψυχώτρια: Ηλέκτρα Μήτσουρα, Θεατρολόγος/Εκπαιδευτικός

Στο σεμινάριο θα υπάρχουν τρία στάδια-φάσεις ανάπτυξης:

I.  Γνωριμία των συμμετεχόντων με παιχνίδια (σωματικά, λεκτικά, νοητικά)

II.  Ανάπτυξη-ανάλυση-βιωματική αποτύπωση της κοινωνικής πυραμίδας και των κοινωνικών status της κοινωνίας μας, μέσω παιχνιδιών και τεχνικών αναπαράστασης.

III.  Δημιουργική ανασύνθεση των σκηνών που θα προκύψουν.

Ο βιωματικός χαρακτήρας του Εργαστηρίου επιβάλλει άνετα ρούχα και παπούτσια.
ΚΥΡΙΑΚΗ:
10:30π.μ. – 1:50π.μ.: ΕΡΓΑΣΤΗΡΙΑ – ΣΕΜΙΝΑΡΙΑ – ΠΑΡΑΣΤΑΣΗ

10:30π.μ. – 1:40π.μ.:

Παράσταση «Διαφυγές… από κάθε εξάρτηση» από το  Πανελλήνιο Δίκτυο για το Θέατρο στην Εκπαίδευση – Συζήτηση – Συμμετοχή ομάδας μαθητών Λυκείου
Οι συντελεστές:

Σκηνοθεσία - Εμψύχωση: Νίκος Γκόβας

Αρχικό Σενάριο-Επινόηση: Χριστίνα Μουρατίδου, Γιάννα Πιτούλη, Μαρία Λούρου

Προσαρμογή σεναρίου: όλοι όσοι έχουν πάρει μέρος

Θεατροπαιδαγωγοί-ηθοποιοί:  Αποστολόπουλος Δημήτρης, Ιωάννου Ειρήνη, Κατσιαντώνης Νίκος, Κοσσενάκη Νταϊάννα.

Το θεάτρου φόρουμ είναι μια διαδικασία όπου το κοινό καλείται να ανέβει στη σκηνή και να προτείνει λύσεις παίρνοντας τη θέση των ηθοποιών. Στη συγκεκριμένη παράσταση συνδυάζεται με τεχνικές εκπαιδευτικού δράματος ώστε να προκύψει ένα θεατροπαιδαγωγικό πρόγραμμα για έφηβους που δεν αποσκοπεί στο να τους οδηγήσει να πάρουν τελεσίδικη θέση στα αμφιλεγόμενα ζητήματα που διαπραγματεύεται όσο στο να αναδείξει τις πολλές πλευρές με τις οποίες μπορεί να προσεγγιστεί ένα τέτοιο ζήτημα.
Η σύντομη παράσταση «Διαφυγές» παρουσιάζει τα προβλήματα και τα αδιέξοδα μιας 17χρονης μαθήτριας που καλείται να πάρει αποφάσεις κάτω από τη πίεση φίλων, συμμαθητών, γονιών κ.ά. όταν γίνεται γνωστό ότι ο φίλος της έχει μπλεξίματα με ουσίες. Το κοινό θα κληθεί να προτείνει στη νέα άλλους τρόπους αντιμετώπισης των καταστάσεων και των πιέσεων. 
Η παράσταση και το εκπαιδευτικό πρόγραμμα που τη συνοδεύει (πριν και μετά) απευθύνεται σε νέους 15-22 χρονών, σε εκπαιδευτικούς και όσους δουλεύουν με νέους.
Οργάνωση: Πανελλήνιο Δίκτυο για το Θέατρο στην Εκπαίδευση (www.theatroedu.gr)  

Ο Νίκος Γκόβας είναι παιδαγωγός θεάτρου. Οι Αποστολόπουλος Δημήτρης, Ιωάννου Ειρήνη, Κατσιαντώνης Νίκος, Κοσσενάκη Νταϊάννα είναι φοιτητές, ερασιτέχνες ηθοποιοί.

10:30π.μ. – 1:50π.μ.: 
Βιωματικό Σεμινάριο-Εργαστήρι  Παιδαγωγικής θεάτρου-Θεατρικού παιχνιδιού

για εκπαιδευτικούς με θέμα : « Ξανα- Ζώ ένα μύθο…»  ΘΕΑΤΡΟ ΤΗΣ ΗΜΕΡΑΣ
Εμψυχώτρια:  Ανδρομάχη Μοντζολή, Σκηνοθέτης-Θεατρολόγος-Παιδαγωγός Θεάτρου-Καλλιτεχνική Διευθύντρια του Θεάτρου της Ημέρας-Υποψήφια Διδάκτορ Φιλοσοφικής Σχολής Παν/μίου Αθηνών

Μέσα από τεχνικές του Θεατρικού Παιχνιδιού προσεγγίζουμε βιωματικά τους αρχαιοελληνικούς μύθους και  ανακαλύπτουμε τις διαστάσεις τους στη σημερινή πραγματικότητα. 

Απευθύνεται σε νηπιαγωγούς και δασκάλους Α/θμιας  (ομάδα έως 30 ατόμων)

Ο βιωματικός χαρακτήρας του Εργαστηρίου επιβάλλει άνετα ρούχα και παπούτσια.

12:00μ. – 1:20μ.μ.:
Εργαστήρι θεατρικού παιχνιδιού για παιδιά Νηπιαγωγείου και Δημοτικού: «Μύθε, μύθε είσαι εδώ;» - ΘΕΑΤΡΟ ΤΗΣ ΗΜΕΡΑΣ 
Ταξιδεύοντας με συντροφιά μύθους και ιστορίες από την ελληνική μυθολογία, τα παιδιά, έρχονται σε επαφή με τους ήρωες και βιώνουν τις  περιπέτειες και τα κατορθώματά τους. Με ερέθισμα του παιχνιδιού τους μύθους, ανακαλύπτουν τη σημασία τους στη σημερινή  πραγματικότητα. 

Εμψυχωτές – παιδαγωγοί θεάτρου: 

Δήμητρα Νικολοπούλου, Εμψυχώτρια Θεατρικού παιχνιδιού - Απόφοιτη της 3/ετους Εργαστηρίου του Θεάτρου της Ημέρας, Εικαστικός- τελειόφοιτος της Ανωτάτης Σχολής Καλών Τεχνών.
Μιχαήλ Γιαννικάκης Ηθοποιός- Εμψυχωτής θεατρικού παιχνιδιού- Απόφοιτος της 3/ετους Εργαστηρίου του Θεάτρου της Ημέρας,...

 Όλγα Μουργελά: Ηθοποιός, Μαρία Αντωνίου
Το Εργαστήριο απευθύνεται σε παιδιά του νηπιαγωγείου & Δημοτικού Σχολείου.

Το παρόν εργαστήριο μπορούν να παρακολουθήσουν οι εκπαιδευτικοί που συμμετείχαν στο βιωματικό Εργαστήρι  με την κα Μοντζολή αμέσως πριν,  στον ίδιο χώρο, ώστε να έχουν ένα  άμεσο παράδειγμα της εφαρμογής του Θ.Π σε ενήλικες και σε παιδιά. Δύνανται επίσης να συμμετέχουν ενεργά, υπό την καθοδήγηση των εμψυχωτών εφόσον το επιθυμούν.

2:05μ.μ. – 3:30μ.μ.: ΟΜΙΛΙΕΣ

Δ. Βυθούλκας, Δ/ντής 2ου Γυμνασίου Αγ. Βαρβάρας, Εκπρόσωπος του Πανελλήνιου Δικτύου για το Θέατρο στην Εκπαίδευση:  Τι περιμένει ο εκπαιδευτικός από μια θεατρική παράσταση που παίζεται στο σχολείο; 
Β. Παπαδημητράκη, Ηθοποιός, σκηνοθέτης, δημιουργός του Θεάτρου του Παπουτσιού πάνω στο δέντρο Παίζοντας θέατρο μέσα στο σχολείο - Όταν η δυσκολία γίνεται έμπνευση

Η εμπειρία μας από το Θέατρο του παπουτσιού πάνω στο δέντρο, θίασο που εδώ και 11 χρόνια δίνει παραστάσεις σε δημοτικά σχολεία, νηπιαγωγεία και παιδικούς σταθμούς. 

Πώς αντιμετωπίζουμε τις δυσκολίες, όχι προσπερνώντας τις, αλλά αξιοποιώντας τις δημιουργικά, για να εστιάσουμε στην ουσία της συνάντησης της παράστασης με τα παιδιά, μέσα στο χώρο τους. Εκεί που ζουν, μαθαίνουν και παίζουν καθημερινά.
Δ. Σεϊτάνης, Σκηνοθέτης, Θεατρικός Συγγραφέας, Πρόεδρος του Εθνικού Κέντρου Θεάτρου για Παιδιά και Νέους, Καλ/κός  Διευθυντής του Θεάτρου Νέων & του Πολιτιστικού Κέντρου «ΑΚΑΔΗΜΕΙΑ»: Κλείσιμο - Συμπεράσματα
ΛΙΓΑ ΛΟΓΙΑ ΓΙΑ ΤΟΥΣ ΘΙΑΣΟΥΣ ΚΑΙ ΤΟΥΣ ΦΟΡΕΙΣ ΠΟΥ ΣΥΜΜΕΤΕΧΟΥΝ:
ΕΙΚΑΣΤΙΚΟ ΘΕΑΤΡΟ ΚΟΥΚΛΑΣ «ΠΡΑΣΣΕΙΝ ΑΛΟΓΑ»
H ομάδα του Εικαστικού Θεάτρου Κούκλας «Πράσσειν Άλογα» ιδρύθηκε το 1997 και μέχρι σήμερα, εργαζόμαστε με συνέπεια για την τέχνη του Θεάτρου Κούκλας παρουσιάζοντας ένα πρωτότυπο θέαμα με συνδυασμό δράσης ηθοποιού και κούκλας για παιδιά και ενήλικες. Συνδυάζουμε τη σκηνική δράση κούκλας και ηθοποιού, θέατρο και χορό. Οι κούκλες μας είναι διαφορετικών τεχνικών και έχουν ιδιαίτερο εικαστικό ενδιαφέρον.
Έχουμε κάνει 15 θεατρικές παραγωγές. Από το 2000 έχουμε επιχορηγηθεί αρκετές φορές από το Υπουργείο Πολιτισμού και το Ε.ΚΕ.ΘΕ.Χ. Για τις παραγωγές μας έχουμε υποστηριχθεί από τα Ινστιτούτα Πολιτισμών της Γαλλίας, της Δανίας, της Ισπανίας, τη Γενική Γραμματεία Νέας Γενιάς, το Δήμο Αθηναίων, την Υπερνομαρχία Αθηνών, την Στέγη Γραμμάτων και Τεχνών του Ωνάσειου Ιδρύματος, το Εθνικό Θέατρο και άλλους εκπαιδευτικούς φορείς όπως και από τις εκδόσεις ΠΑΤΑΚΗ. Έχουμε συνεργαστεί με την ΕΡΤ σε παιδικές τηλεοπτικές εκπομπές. Οργανώνουμε κάθε χρονιά σεμινάρια κούκλας για παιδιά και ενήλικες.

Η Εμμανουέλα Καποκάκη, βασικό μέλος της ομάδας, είναι πτυχιούχος της Ανωτάτης Σχολής Θεάτρου Κούκλας της Charleville της Γαλλίας (υπότροφος του Κοινωφελούς Ιδρύματος Αλέξανδρος Σ. Ωνάσης). Παραστάσεις της ομάδας έχουν παρουσιαστεί στην Ελλάδα (σε θέατρα: Πειραματική Σκηνή του Εθνικού, Στέγη Γραμμάτων και Τεχνών, Πορεία, Εμπορικόν, Προσκήνιο, Φούρνος, Πολύτεχνο, Από Μηχανής, Studio Μαυρομιχάλη, Μύλος Θεσσαλονίκης, σε Σχολεία, Δήμους και κατά τόπους Πολιτιστικές Εκδηλώσεις) και στο εξωτερικό με επίσημες ελληνικές συμμετοχές, σε διεθνή φεστιβάλ (Γαλλία, Αίγυπτος, Βέλγιο, Γερμανία, Ρουμανία, Αλβανία, Πολωνία, Ισραήλ, Ινδονησία) με βραβεύσεις: Πρωτότυπης Σκηνογραφίας, Πρωτότυπης Solo Performance και υποψήφια βραβείου Καλύτερου Γυναικείου Ρόλου.

Παραστάσεις σε Σχολεία και Δίωρο Εκπαιδευτικό Πρόγραμμα στο «Κουκλόσπιτο Πράσσειν Άλογα»:
Γοργόνα, γοργονίτσα - http://www.youtube.com/watch?v=yxFji1N5EUQ&feature=youtu.be
Ο Ζαχαροζυμωμένος - http://www.youtube.com/watch?v=mUHy2qgeEaE
Β. Βουλγαροκτόνου 60 - Αθήνα 11473 - Τηλ.: 210 6428 769 και 6932 628 305, p_aloga@yahoo.com   -   www.prasinaloga.gr
ΘΕΑΤΡΟ ΑΕΡΟΠΛΟΙΟ 
Το ΑΕΡΟΠΛΟΙΟ είναι ένας θεατρικός Οργανισμός μη κερδοσκοπικού χαρακτήρα που δημιουργήθηκε το 1985 με αποκλειστικό σκοπό το θέατρο για παιδιά. Διευθύνεται από τον σκηνοθέτη ΝΙΚΟ ΚΑΜΤΣΗ και την σκηνογράφο-ενδυματολόγο ΜΙΚΑ ΠΑΝΑΓΟΥ και παρουσιάζει παραστάσεις για παιδιά, διοργανώνει γιορτές και εκδηλώσεις για διαφορετικές ηλικίες παιδιών πάντα με κριτήριο την παιδαγωγικότητα και την αισθητική ανάγκη των παιδιών. 
Το ΑΕΡΟΠΛΟΙΟ είναι: 
1 . Μέλος του ΔΙΕΘΝΟΥΣ ΙΝΣΤΙΤΟΥΤΟΥ ΘΕΑΤΡΟΥ ΓΙΑ ΤΟ ΠΑΙΔΙ ΚΑΙ τα ΝΙΑΤΑ 
2 . Μέλος του Δικτύου INTERPLAY FESTIVAL FOR YOUNG PLAYWRITES 
3 . Έχει επανειλημμένως πάρει μέρος σε ξένα Φεστιβάλ Παιδικού Θεάτρου όπως στο Μόναχο στο Ελσίνκι, στο Παρίσι, στο WOLKENSHOFEN 1997 και στο DIEDORF 1998. Στο CHELMSFORD της Αγγλίας. EUROKIDS FESTIVAL(Washighton DC, USA) Αντίποδες 2012 (Μελβούρνη, Αυστραλία)
4 . Τα έργα του είναι πάντα εγκεκριμένα από το Υπουργείο Παιδείας. 
5 . Tα θεάματα του είναι ελεγμένα παιδαγωγικά από παιδαγωγούς και δασκάλους και ευαισθητοποιούν την φαντασία των παιδιών, πλουτίζουν τις εμπειρίες τους και διευρύνουν τους ορίζοντες και τον ψυχικό τους κόσμο. 
6 . Έχει πάντα μόνιμη στέγη. Το θέατρο ΤΟΠΟΣ ΑΛΛΟύ με 2 θεατρικές αίθουσες (Κεφαλληνίας 17) στην ΚΥΨΕΛΗ. 
7 . Δεν είναι σε καμία περίπτωση ένα θέατρο που εκμεταλλεύεται την ανάγκη παιδιών και γονιών για ψυχαγωγία παρουσιάζοντας, ανεύθυνα θεάματα εύκολου εντυπωσιασμού.
8. Eχει κάνει μια πολύχρονη δουλειά και έρευνα στην Ελληνική λαϊκή παράδοση, στην Ιστορία και στη Μυθολογία και έχει συλλέξει παραμύθια και μύθους από όλες τις περιοχές της Ελλάδος.( www.greekmyths.gr) τα οποία συμπεριέλαβε σε ένα DVD με χρηματοδότηση της Κοιν.της Πληροφορίας.
Αυτά τα 28 χρόνια που διανύσαμε παρουσιάσαμε πολλές παραστάσεις θεατρικών έργων για παιδιά που πολλές απ' αυτές ταξίδεψαν και στο εξωτερικό. 
Eκτός από τις θεατρικές παραστάσεις, οργανώσαμε : 

Θεατρικά παιχνίδια 
Επιστημονικά εκπαιδευτικά προγράμματα και εκδόσεις σε CD όπως είναι το πρόγραμμα της Δημιουργικής μάθησης και το SCOUT (διασκεδαστικό παιχνίδι για παιδιά βασισμένο στην Ιστορία του θεάτρου).
Εκδηλώσεις ποικίλου προγράμματος για παιδιά και ενήλικο κοινό. 
Συζητήσεις με οργανωμένες ομάδες παιδιών με αφορμή θεατρικές παραστάσεις, συζητήσεις με γονείς-εργαζόμενους σε εταιρείες που αντιμετώπιζαν προβλήματα επικοινωνίας με τα παιδιά τους λόγω της εργασίας τους. 
Οργάνωση παιχνιδιών και δραστηριοτήτων παιδιών και γονιών με σκοπό την εξοικείωση και συμφιλίωση των παιδιών με την δουλειά του πατέρα η της μητέρας . 
Θεατρικά παιχνίδια που πραγματοποιήθηκαν μέσα στους χώρους δουλειάς των γονιών (γραφεία η εργοστάσια). 
Πολλές φορές και μετά από συνεργασία υλοποιήσαμε corporate πρωτότυπα προγράμματα που σαν στόχο είχαν όχι μόνο τα παιδιά αλλά και τους ίδιους τους εργαζόμενους. (Επισκέψεις σε μουσεία, θέατρα, χώρους παιχνιδιών, ξεναγήσεις σε εργοστάσια, εφημερίδες, αρχαιολογικούς χώρους κ.λ.π.) 
Παράλληλα με τις παραστάσεις και τις εκπαιδευτικές δραστηριότητες το ΑΕΡΟΠΛΟΙΟ εμπλέκεται σε Ευρωπαϊκά προγράμματα και σε άλλες πολιτιστικές-θεατρικές δραστηριότητες Ευρωπαϊκής εμβέλειας. 
Θέλουμε να πιστεύουμε ότι ο ρόλος μας είναι χρήσιμος για τον τόπο και γι΄αυτό συνεχίζουμε παρά τις αντίξοες συνθήκες.

ΘΕΑΤΡΟ ΤΗΣ ΗΜΕΡΑΣ

Το Θέατρο της Ημέρας, με την καλλιτεχνική διεύθυνση της Ανδρομάχης Μοντζολή και τη διεύθυνση σπουδών του Λάκη Κουρετζή, συμπληρώνει 20 χρόνια λειτουργίας και συνεχούς προσφοράς στο παιδί και τους ενήλικες που ασχολούνται με αυτό και τη δημιουργική ψυχαγωγία του (εκπαιδευτικοί, καλλιτέχνες, γονείς, κ.α.).

Με κύριο άξονα το θεατρικό παιχνίδι, εφαρμόζει φιλόδοξο πρόγραμμα ψυχαγωγικών και εκπαιδευτικών δραστηριοτήτων.

Για τα παιδιά: παιδική σκηνή όπου τα παιδιά – θεατές συμμετέχουν ενεργά, εργαστήρια θεατρικού παιχνιδιού για παιδιά κι εφήβους («Το εργαστήρι της Παρασκευής») με ομάδες ανά ηλικία, σχεδιασμός και υλοποίηση παιδαγωγικών προγραμμάτων για σχολεία και άλλους φορείς.Για τους ενήλικες: Το πρώτο και μοναδικό τριετούς φοιτήσεως Εργαστήρι παιδαγωγικής θεάτρου και θεατρικού παιχνιδιού, ετήσια και ταχύρρυθμα σεμινάρια για το θεατρικό παιχνίδι και άλλα σχετικά θέματα, διδακτική υποστήριξη των εκπαιδευτικών, κέντρο έρευνας και μελέτης παιδαγωγικής θεάτρου και θεατρικού παιχνιδιού, επιστημονικά συνέδρια και διημερίδες.

ΘΕΑΤΡΟ ΤΗΣ ΚΟΥΚΛΑΣ

Το «Θέατρο της Κούκλας» δημιουργήθηκε από τους κουκλοπαίχτες Τάκη και Μίνα Σαρρή το έτος 1981 σαν συνέχεια της προηγούμενης ομάδας του «Κουκλοθίασου Το Κόσκινο» που είχαν από το έτος 1978. Το «Θ.τ.Κ» είναι ο μακροβιότερος θίασος κουκλοθέατρου στις μέρες μας με συνεχή παρουσία 35 χρόνων. Όλα αυτά τα χρόνια έχει ανεβάσει παραστάσεις για παιδιά και ενήλικες, έχει οργανώσει κύκλους μαθημάτων και σεμινάρια για το κουκλοθέατρο, έχει υλοποιήσει δύο Ευρωπαϊκά προγράμματα ,έχει οργανώσει ημερίδες και συναντήσεις καθώς και εκθέσεις κούκλας. Στεγάζεται σε ένα μικρό θεατράκι- εργαστήριο στα Κάτω Πατήσια στην οδό Ψαρουδάκη 34 και απαντάει στο τηλέφωνο 210 8323714 

ΘΕΑΤΡΟ ΝΕΩΝ

Το ΘΕΑΤΡΟ ΝΕΩΝ / ομάδα τέχνης - χώρος έκφρασης, ιδρύθηκε το 1997 από τον Δημήτρη Σεϊτάνη, τωρινό πρόεδρο του Ελληνικού Κέντρου Θεάτρου για Παιδιά και Νέους και το πρώτο ξεκίνημα έγινε στο Δημοτικό Θέατρο Καλλιθέας όπου και παρέμεινε έως το 2004. Η ομάδα έδωσε το πρώτο της στίγμα παρουσιάζοντας ένα κύκλο παραστάσεων βασισμένων σε παραμύθια της Ελλάδας, της Ανατολής, και της Δύσης (Παραμυθιάδα, Χίλιες και μια Νύχτες, Αλίκη στη χώρα των θαυμάτων). Στη συνέχεια το ΘΕΑΤΡΟ ΝΕΩΝ πέρασε σε έργα που αναφέρονται στη σημερινή εποχή και τη σύγχρονη πραγματικότητα και αγγίζουν τα προβλήματα που αντιμετωπίζει ένα παιδί στις σχέσεις του μέσα στην οικογένεια, στο σχολείο και στην κοινωνία (Αν εσύ… ήμουν εγώ!, Ματίλντα)
Επίσης, μέσα σ΄ αυτήν την πρώτη επταετία, το ΘΕΑΤΡΟ ΝΕΩΝ- που είναι μία από τις πρώτες θεατρικές ομάδες που άρχισαν να παρουσιάζουν έργα για συγκεκριμένες ηλιακές ομάδες θεατών (έφηβους, νήπια, κλπ) - ανέβασε δύο ακόμη παραστάσεις (Το Γέλιο των Θεών για εφήβους Αν μιλούσαν τα ζώα για νηπιακές ηλικίες για νηπιακές ηλικίες).

Από το 2004 έως το 2009 το ΘΕΑΤΡΟ ΝΕΩΝ, βρέθηκε στο BIOS όπου παρουσίασε με μεγάλη επιτυχία την πρώτη multimedia διαδραστική-συμμετοχική παράσταση στην Ελλάδα, τουςΓιαπωνέζικους Κήπους. Ακολούθησαν οι επόμενες του ίδιου είδους, το 2006, το Χορεύοντας με τα χρώματα του Δ. Β. Σεϊτάνη και το 2007, οι Ιταλικοί Κήποι του Δ. Β. Σεϊτάνη, παράσταση με την οποία το ΘΕΑΤΡΟ ΝΕΩΝ συμμετείχε στο Φεστιβάλ Αθηνών 2007 και αργότερα το Ασχημόπαπο. 
Από τη θεατρική περίοδο 2009-2010 το ΘΕΑΤΡΟ ΝΕΩΝ έκανε ένα νέο ξεκίνημα στεγάζοντας όλες του τις δραστηριότητες σε έναν καινούργιο χώρο στην Ακαδημία Πλάτωνος, νοικιάζοντας και μετατρέποντας ένα παλαιό συνεργείο της περιοχής σε χώρο πολιτιστικών δραστηριοτήτων. Ο χώρος ονομάστηκε «Ακαδήμεια».

Εκεί ανέβασε το «Ασχημόπαπο», το «Αν εσύ… ήμουν εγώ», τους «Γιαπωνέζικους Κήπους» και φέτος ανεβάζει την παράσταση «Χορεύοντας με τα Χρώματα».

Μπαίνοντας σ΄ ένα «δικό» του χώρο πια, το Θέατρο Νέων, άρχισε, αμέσως, να δραστηριοποιείται όχι μόνο στο χώρο της τέχνης και του πολιτισμού αλλά και της παιδείας.

Έτσι στο Πολιτιστικό Κέντρο «Ακαδήμεια», εκτός από την παραγωγή θεατρικών παραστάσεων για παιδιά και νέους, το Θέατρο Νέων, ξεκίνησε να οργανώνει ομάδες δημιουργικής κίνησης για βρέφη και νήπια, παιδικά και νεανικά τμήματα θεατρικού παιχνιδιού και θεατρικής έκφρασης με στόχο τη δημιουργία και ανάπτυξη μιας διπλής σχέσης των παιδιών με τη θεατρική πράξη (θεατές και δράστες) και, στη συνέχεια, να εξελίξει αυτή τη σχέση και στα δύο αυτά επίπεδα, μέχρι και τη μετεφηβική ηλικία.

Επίσης, άρχισε με τη συνεργασία έμπειρων εμψυχωτών, καθηγητών και ειδικών, την οργάνωση σεμιναρίων και εργαστηρίων θεατρικού παιχνιδιού, εκπαιδευτικού δράματος, αφήγησης, δημιουργικής γραφής και άλλων θεμάτων για ενήλικες και εκπαιδευτικούς ώστε να συμβάλει στη διεύρυνση της καλλιτεχνικής μας παιδείας που ως γνωστόν βοηθά στην ολόπλευρη ανάπτυξη του ατόμου και της κοινωνίας και που δυστυχώς στον τόπο μας έχει μείνει πίσω και χρειάζεται να ενισχυθεί ποικιλοτρόπως τόσο από την πολιτεία όσο και από την ιδιωτική πρωτοβουλία.

ΘΕΑΤΡΟ ΤΟΥ ΠΑΠΟΥΤΣΙΟΥ
Το Θέατρο του παπουτσιού πάνω στο δέντρο κλείνει φέτος 11 χρόνια παρουσίας στο χώρο του θεάτρου για παιδιά. 

Έχει ανεβάσει λαϊκά παραμύθια, αλλά και πρωτότυπα θεατρικά κείμενα εμπνευσμένα από την ελληνική παράδοση. Οι παραστάσεις του συνδυάζουν αρμονικά το θέατρο με ζωντανή μουσική και διαδραστικά στοιχεία. 

Τα θεατρικά του έργα έχουν εκδοθεί και κυκλοφορούν σε βιβλία-cd από τις εκδόσεις Κέδρος. 

Περιοδεύει σε σχολεία, χωριά και δήμους σε όλη την Ελλάδα και την Κύπρο. Έχει δώσει παραστάσεις σε δεκάδες δημόσια και ιδιωτικά σχολεία, νηπιαγωγεία και παιδικούς σταθμούς. 

Έχει ταξιδέψει στο Βέλγιο και το Λουξεμβούργο, όπου έδωσε παραστάσεις στους Έλληνες ομογενείς. 

Συμμετέχει σε Φεστιβάλ θεάτρου και αφήγησης σε όλη την Ελλάδα και έχει αποσπάσει τιμητικές διακρίσεις. 

Συνεργάστηκε κατ’ επανάληψη με τον ραδιοφωνικό σταθμό Μελωδία FM για τη δημιουργία εκπομπών με λαϊκά παραμύθια και λογοτεχνικά κείμενα. 

Από το 2002 μέχρι σήμερα, έχει ανεβάσει τις παραστάσεις: 

2002: Ο Ζαχαράκης της Ζωής Βαλάση, 2003: Απάνω στην τριανταφυλλιά, 2004: Η Κανέλα και το Δυοσμαράκι της Α. Κοντραφούρη, 2007: Στα μονοπάτια των τραγουδιών της Ά. Χατζηχρήστου, 

2008: Ένα μπαλόνι μυστικά των Β. Παπαδημητράκη - Ν. Καραγιάννη, 2009: Αμυγδαλοτσακίσματα, 2010: Μαλαματένιος αργαλειός και φιλντισένιο χτένι της Μ. Παπαλέξη, 2011: Του χρόνου τα γυρίσματα, 2012: Η Κανέλα και το Δυοσμαράκι της Α. Κοντραφούρη 

ΜΑΓΙΚΕΣ ΣΒΟΥΡΕΣ
Οι μαγικές σβούρες άρχισαν να στροβιλίζονται για τα παιδιά τον Χειμώνα του 2002.

Την σκηνοθεσία των προγραμμάτων αναλαμβάνει ο Δημήτρης Αδάμης και το εκπαιδευτικό και ψυχαγωγικό υλικό η ηθοποιός Δόμνα Ζαφειροπούλου. 

Η ομάδα δραστηριοποιείται σε δύο πεδία : 

στη δημιουργική απασχόληση παιδιών με το θεατρικό παιχνίδι και τη δραματοποίηση 

καθώς και στο ανέβασμα παραστάσεων για παιδιά. 

Οι παραστάσεις της ομάδας «μαγικές σβούρες»  για τα παιδιά που έχουν ανέβει έως τώρα είναι:

« Αμέλια,η Νεράιδα των Αστεριών» , με μουσική Ε.Καραϊνδρου
« Ανεμόμυλοι για ανεμόμυαλους ταξιδιώτες », αφιέρωμα στον Δον Κιχώτη
«Η Φάρμα των Ζώων» , με την έγκριση του Ιδρύματος Όργουελ

« Η Ξυλένια Κούκλα», ελληνικό παραδοσιακό παραμύθι 

«Σίτος Σιταράκις , Αυτός ο Μεγάλος μικρός»

«Ο Αυγερινός και η Πούλια» , ελληνικό παραδοσιακό παραμύθι 

«Το θαυμαστό ταξίδι του Νιλς Χόλγκερσον» 

«Όνειρο καλοκαιρινής Νύχτας» 

«Το παραμύθι του Μεγαλέξανδρου»

Ενδεικτικά επίσης  αναφέρουμε κάποιους σταθμούς στο ταξίδι τους έως τώρα στο χώρο της δημιουργικής απασχόλησης:

-Ψυχαγωγία των εφήβων αθλητών απ’όλο τον κόσμο κατά τη διάρκεια των Ολυμπιακών αγώνων Αθήνα 2004, σε συνεργασία με την Ολυμπιακή Επιτροπή Αθήνα 2004.

-Συμμετοχή τους σε όλους τους Ραδιομαραθωνίους που οργάνωσε η Λαϊκή Τράπεζα για τα παιδιά με ειδικές ανάγκες από το 2003 έως και το 2007.

-Συμμετοχή στις Χριστουγεννιάτικες Εκδηλώσεις του Δήμου Αθηναίων στην Πλατεία Συντάγματος και σε δημοτικά διαμερίσματα σε όλη την Αθήνα τα Χριστούγεννα του 2005 και του 2006.

-Παιχνίδια με τα παιδιά των φυλακισμένων γυναικών στις Φυλακές του Κορυδαλλού το 2006.

-Συνεργασία με εκδοτικούς οίκους στην παρουσίαση βιβλίων για παιδιά. 

-Παρουσίαση και επιμέλεια εκπομπής για παιδιά στο ραδιόφωνο ΜΕΛΩΔΙΑ . 

-Θεατρικό εργαστήρι για παιδιά. 

ΦΙΓΟΥΡΕΣ ΚΑΙ ΚΟΥΚΛΕΣ

Από το 1999, στο φιλόξενο θεατράκι «ΦΙΓΟΥΡΕΣ & ΚΟΥΚΛΕΣ», στην Πλάκα, ο αγαπημένος καραγκιοζοπαίχτης Τάσος Κώνστας μυεί μικρούς και μεγάλους στο χώρο του Ελληνικού Θεάτρου Σκιών με μοναδικό τρόπο. Μέσα από το ανεξάντλητο ρεπερτόριο των παραδοσιακών έργων, αλλά και από το νέο ρεπερτόριο που έχει δημιουργήσει μετά από μελέτη και ιδιαίτερη φροντίδα, ώστε να καλύπτει τις ανάγκες των παιδιών του σήμερα, έχει κερδίσει την εμπιστοσύνη των εκπαιδευτικών, οι οποίοι κάθε χρόνο, του αναθέτουν να ψυχαγωγήσει τους μαθητές τους, αποκομίζοντας αμφότεροι μια ξεχωριστή και ανεπανάληπτη εμπειρία. Παραστάσεις που βασίζονται στην παράδοση και χαρακτηρίζονται από ποιότητα και εκλεπτυσμένο χιούμορ, για θεατές όλων των ηλικιών.

Παράλληλα το Κουκλοθέατρο της Αλεξίας Αλεξίου προτείνει μια σειρά ποιοτικών επαγγελματικών παραστάσεων, ποικίλων τεχνικών με εκπαιδευτικό χαρακτήρα.
ΚΙΝΗΤΗΡΑΣ ΧΟΡΟΘΕΑΜΑ
Η ομάδα ΚΙΝΗΤΗΡΑΣ χοροθέαμα ιδρύθηκε το 1996. Από τότε με τη διαρκή παρουσία της δίνει έμφαση  στο θεατρικό χαρακτήρα του χορoύ. Δουλεύει βασισμένη στις θεωρίες του Rudolf Laban, του Augusto Boal και του θεάτρου της Επινόησης (Devised theatre) με χορευτές , ηθοποιούς και ερασιτέχνες.

Ο κύριος στόχος του ΚΙΝΗΤΗΡΑ είναι ο κοινωνικός προβληματισμός που πηγάζει μέσα από την αυθόρμητη και ακατέργαστη γλώσσα του σώματος. Η σύγχρονη αλλά αφηγηματική προσέγγιση των θεμάτων, ο σαρκασμός και το  μαύρο χιούμορ, ο λόγος και η κίνηση αποτελούν βασικά στοιχεία της δουλειάς τα οποία η ομάδα επεξεργάζεται με συνέπεια.

Ο εκπαιδευτικός τομέας του χορού και του θεάτρου απασχολεί τον ΚΙΝΗΤΗΡΑ γι αυτό και οδηγήθηκε στη δημιουργία του χώρου KIΝΗΤΗΡΑΣ ΣΤΟΥΝΤΙΟ. 

Επίσης, Ο ΚΙΝΗΤΗΡΑΣ ενθαρρύνει νέους δημιουργούς μέσα από την ομάδα να παρουσιάσουν το έργο τους και να εξελίξουν τις δημιουργικές τους ιδέες . 

Mέσα από τη μήτρα του ΚΙΝΗΤΗΡΑ έχουν γεννηθεί σπουδαίοι καλλιτέχνες του χορού και το θεάτρου (Αμάλια Μπένετ, Μάρθα Κλουκίνα, Κατερίνα Σκιαδά, Άρης Σερβετάλης, κ.α)

ΠΑΝΕΛΛΗΝΙΟ ΔΙΚΤΥΟ ΓΙΑ ΤΟ ΘΕΑΤΡΟ ΣΤΗΝ ΕΚΠΑΙΔΕΥΣΗ
επιστημονική ένωση για την προώθηση
 της έρευνας και της πράξης του θεάτρου, του εκπαιδευτικού δράματος
 και των άλλων παραστατικών τεχνών στην εκπαίδευση

"δεν ξέρουμε αν όλοι οι μαθητές μπορούν να γίνουν καλλιτέχνες
ξέρουμε όμως ότι όλοι μπορούν να είναι δημιουργικοί.
Αυτή η δημιουργικότητα είναι κάτι σαν τη δύναμη της αγάπης 
που προσπαθεί να βγει προς τα έξω
Δεν διδάσκεται
Αλλά εμείς μπορούμε να διαμορφώσουμε τις συνθήκες ώστε κάτι τέτοιο να συμβεί”
Το Πανελλήνιο ΔΙΚΤΥΟ για το ΘΕΑΤΡΟ στην ΕΚΠΑΙΔΕΥΣΗ είναι επιστημονική ένωση για την προώθηση της έρευνας και της πράξης του θεάτρου, του εκπαιδευτικού δράματος, του θεατρικού παιχνιδιού και των άλλων παραστατικών τεχνών στην εκπαίδευση (τυπική και μή τυπική). 
Ξεκίνησε το 1998 από εκπαιδευτικούς που ένιωθαν την ανάγκη για συνεχή επιμόρφωση και έρευνα. Είναι μια πρωτοβουλία η οποία γρήγορα αναπτύχθηκε, απέκτησε συνεργάτες σε όλες τις περιοχές της χώρας και συνδέθηκε με εκπαιδευτικούς φορείς στην Ελλάδα και στο εξωτερικό, αναπτύσσοντας πλούσια δράση.

Κυριότερες δράσεις του είναι Διεθνείς συνδιασκέψεις και συμπόσια, καλοκαιρινές θεατρικές κατασκηνώσεις, θεατροπαιδαγωγικά προγράμματα σε σχολεία, ημερίδες, επιμορφώσεις, σεμινάρια, διεθνή εργαστήρια νέων. Έχει πλούσιο εκδοτικό υλικό (πρακτικά συνδιασκέψεων, εκπαιδευτικό υλικό κα) και από το 1999 εκδίδει το επιστημονικό περιοδικό ‘εκπαίδευση & θέατρο’.
Το Πανελλήνιο Δίκτυο για το Θέατρο στην Εκπαίδευση είναι ΝΠΙΔ, μη κυβερνητικός, μη κερδοσκοπικός οργανισμός αναγνωρισμένος από το Πρωτοδικείο Αθηνών (απόφαση 1828/06, αρ. καταχώρισης 26297) ως επιστημονική ένωση-σωματείο. Δεν έχει συντεχνιακό χαρακτήρα, δε διαθέτει αμειβόμενα στελέχη και στηρίζεται αποκλειστικά στις συνδρομές των μελών του, σε χορηγίες και στην εθελοντική εργασία. Συνεργάζεται εξ ίσου με φορείς του δημοσίου αλλά και του ιδιωτικού τομέα, με μορφωτικά ιδρύματα, πανεπιστήμια, άλλους συλλόγους για την πραγματοποίηση των δράσεών του.
Eίναι τακτικό μέλος του IDEA-International Drama/Theatre & Education Association (Διεθνής Οργανισμός για το Θέατρο/Δράμα στην Εκπαίδευση), και ιδρυτικό μέλος του Ευρωπαϊκού Δικτύου για το Θέατρο στην Εκπαίδευση IDEA-Europe, εκπροσωπώντας την Ελλάδα και συμμετέχοντας ενεργά στις επιτροπές τους. 
ΠΑΝΕΛΛΗΝΙΟΣ ΣΥΛΛΟΓΟΣ ΘΕΑΤΡΟΛΟΓΩΝ
Ο Πανελλήνιος Επιστημονικός Σύλλογος Θεατρολόγων (Π.Ε.ΣΥ.Θ.) είναι ο φορέας που εκπροσωπεί και προασπίζει τα δικαιώματα των πτυχιούχων θεατρολόγων στην Ελλάδα. Είναι ένα Σωματείο μη κερδοσκοπικό, το οποίο λειτουργεί από το 1995 σε εθελοντική βάση. 

Το όργανο διοίκησης και ελέγχου του Π.Ε.ΣΥ.Θ. είναι το αιρετό επταμελές Διοικητικό Συμβούλιο, το οποίο έχει διετή θητεία.
Στο πλαίσιο της εύρυθμης λειτουργίας του Συλλόγου και της προώθησης του έργου του λειτουργούν παράλληλα με το Διοικητικό Συμβούλιο επιτροπές εργασίας των μελών (Εργασιακών Θεμάτων, Πολιτισμού, Εκπαιδευτικών θεμάτων κ.ά.)

Οι οικονομικοί πόροι του Π.Ε.ΣΥ.Θ. προέρχονται από τις ετήσιες συνδρομές των μελών του, από δωρεές, διάφορες εκδηλώσεις και δραστηριότητες. Ο Π.Ε.ΣΥ.Θ. δεν λαμβάνει πάγια επιχορήγηση από κανέναν δημόσιο ή ιδιωτικό φορέα.

ΣΤΟΧΟΙ 
Στόχος του Συλλόγου είναι η μελέτη της τέχνης του θεάτρου, η διάδοση της θεατρολογίας ως επιστήμης και η ενεργοποίηση στην σύγχρονη ελληνική κοινωνία ενός νέου επιστημονικού δυναμικού με την παράλληλη απορρόφησή του στους διάφορους τομείς εργασίας. 

ΔΡΑΣΤΗΡΙΟΤΗΤΕΣ

Οι δραστηριότητες του Π.Ε.ΣΥ.Θ. αφορούν στον επιστημονικό, καλλιτεχνικό, εκπαιδευτικό, επαγγελματικό και στον ευρύτερο κοινωνικό τομέα. Ο Π.Ε.ΣΥ.Θ. λειτουργεί ως φορέας καλλιτεχνικής, επιστημονικής και επαγγελματικής ενημέρωσης των μελών του. 

ASSITEJ� GREECE


ΕΛΛΗΝΙΚΟ ΚΕΝΤΡΟ ΘΕΑΤΡΟΥ


για τα Παιδιά και τους Νέους








